Watter soort leier moet ons kies? - www.bybelkennis.co.za
by Mitch Kalp · 13/10/2013
I have nerver met a man I could despair of after discerning what lies in me apart from the grace of God – Oswald Chambers
1 Samuel 16 beskryf ‘n oorgangsfase – die agteruitgang van Saul as leier en die opkoms van Dawid. Dit is duidelik dat Saul as leier misluk het. Dit beteken nie dat Dawid die ideale leier is nie. Die Bybel skryf baie openlik oor al sy foute en tekortkominge.
Hoe moet ons ‘n leier verkies? Die Here kies self die leier: Onder sy seuns sien Ek vir My ‘n koning (16:2). God se oppermag is hier aan die werk – beide in die keuse en voorbereiding van die leier wat Hy roep. Dawid pas sy pa se skape op totaal onbewus daarvan dat hy in God se leerskool vir leiers is. Dan leer Samuel ‘n belangrike les: Die Here kyk nie na dieselfde dinge as die mens nie. Die mens kyk na die uiterlike, maar die Here na die innerlike (16:7). Samuel het na Eliab se voorkoms en buitengewone lengte gekyk en gedink dat hy ‘n geskikte koning sal wees, maar die Here kyk na Dawid. In Hoofstuk 16 lees ons van ander eienskappe wat Dawid ‘n goeie leier sou maak:
Hy was betroubaar – ook as skaapwagter (16:11).
Hy het ‘n rooi gelaatskleur gehad, mooi oë en ‘n goeie voorkoms (16:12).
Hy was ‘n vaardige musikant (16:18).
Hy is ‘n dapper man en goeie vegter
Hy kan sy woord goed doen (16:18).
Die Here is by hom (16:18).
Saul het baie van hom gehou: Laat Dawid tog vir my werk ek hou van hom – hy inspireer liefde in ander mense (16:22).
Hy was gewillig om ander leiers te dien en het nie net op sy eie agenda gefokus nie (16:21).
Kyk ons ooit na hierdie eienskappe as ons leiers moet aanstel.
by Mitch Kalp · Published 12/07/2013
Terug na die Ou Testament: Die Feeste (5)
Kyk terug om vorentoe te beweeg